Morten Hjulmand

Morten Blom Due Hjulmand (sündinud 25. juunil 1999 Kastrupis) on Taani jalgpallur, kes mängib kaitsva poolkaitsjana Portugali kõrgliigaklubis Lissaboni Sporting ja Taani jalgpallikoondises.

Noorena kuulus ta Taani klubisse FC København.

2018. aastal liitus ta Austria kõrgliigaklubiga Mödlingi Admira Wacker ning kuulus kohe alates hooajast 2018/19 klubi põhikoosseisu.

2021. aasta jaanuaris sõlmis ta nelja-aastase lepingu Itaalia esiliigaklubiga Lecce. 2022. aastal tõusis ta klubiga Itaalia kõrgliigasse.

2023. aasta augustis sõlmis ta viieaastase lepingu Lissaboni Sportinguga.

Taani jalgpallikoondises tegi Hjulmand debüüdi 7. septembril 2023 EM-i valikmängus San Marino vastu.https://www.transfermarkt.com/morten-hjulmand/nationalmannschaft/spieler/461496 (vaadatud 2.2.2024)

 Viited 

Kategooria:Taani jalgpallurid
Kategooria:US Lecce mängijad
Kategooria:Lissaboni Sportingu jalgpallurid
Kategooria:Serie A mängijad
Kategooria:Primeira Liga mängijad
Kategooria:Sündinud 1999